SpaceX va trimite turişti în spaţiu. Când va avea loc prima misiune şi cât costă o călătorie.
SpaceX a anunţat că este gata să pornească turismul spaţial. Anunţul vine după succesul misiunii Dragon 1. Misiunea de 167 de zile a fost cea mai lungă pentru astronauţi plecaţi din SUA.
SpaceX nu a lăsat să treacă prea mult timp după ce patru astronauţi au ajuns în siguranţă înapoi pe Pământ. Compania lui Elon Musk a anunţat că este gata să pornească turismul spaţial."Întreaga echipă de design Dragon şi echipa operaţională şi cea de recuperare şi de execuţie, totul a fost perfect din punctul meu de vedere. Aşa că pe viitor suntem pregătiţi pentru un pas important. Suntem pregătiţi pentru misiuni cu astronauţi privaţi", a declarat consilierul SpaceX, Hans Koenigsmann.În luna noiembrie, patru astronauţi au ajuns pe Staţia Spaţială Internaţională la bordul navei Crew Dragon. Cei patru astronauţi s-au întors duminică nevătămaţi în capsula numită Resilience. "Bine v-aţi întors pe Pământ" a fost mesajul cu care au fost primiţi.SpaceX se pregăteşte acum să trimită turişti în Spaţiu. Prima călătorie va avea loc în ianuarie 2022. Trei persoane au plătit câte 71 de milioane de dolari ca să devină primii turişti care ajung pe Staţia Spaţială.